Oregon City

Oregon City er en by og det administrative sentrum i Clackamas County i Oregon i USA. Byen ble grunnlagt i 1829 av Hudson's Bay Company og ble en av Oregons første byer. I 2010 var antallet innbyggere 31 859 og byen en del av Portlands storbyområde.

Historie

Oregon City ble bygd rundt et sagbruk ved Willamette River. Den var fra 1844 den første amerikanske by vest for Rocky Mountains og var til 1851 hovedstad for Oregon-territoriet. Byen var på denne tid endepunkt for Oregon Trail. I 1846 ble den første amerikanske avis vest for Rocky Mountains grunnlagt her, i 1849 ble det for en kort tid preget mynter - Beaver Coins - som en egen lokal valuta. I en tid var byen sentral i pelshandelen. Metodistene etablerte en misjon her.

Under gullfeberen i California og med den tiltagende skipsfarten langs Stillehavskysten i 1850-årene tapte Oregon City meget av sin betydning ettersom den lå i innlandet. I 1869 ble byen tilknyttet jernbanenettet, i 1889 elektrisitetsnettet, og 1923 en tilslutning til en highway.

Rundt 1880 hadde byen under 1500 innbyggere, som livnærte seg av treindustri og landbruk. Tre- og paperindustrien skrumpet inn i 1980-årene. Senere skulle høyteknologi og montasjeindustrien dominere; mange innbyggere pendler dessuten til arbeidsplasser i Portland.

Tidligere katolsk erkebispedømme: Byen ble sete for det første katolske erkebispedømme i det vestlige USA, da bispedømmet Oregon City, opprettet i 1846, ble elevert til metropolitanerkebispedømme, med François Norbert Blanchet som sin første erkebiskop. Det dekket hele den vestlige del av USA. Befolkningen i byen avtok etter gullrushet, men Portland vokste, og erkebispedømmets hovedkvarter ble flyttet dit i 1926. I 1928 fulgte navneskiftet til erkebispedømmet Portland in Oregon. Oregon City står oppført på listen over titulærbispedømmer.

Referanser

Eksterne lenker 
 
  Entry for Oregon City in the Oregon Blue Book
  Historic Oregon City
  Oregon City Chamber of Commerce
  Oregon City community profile from the Oregon Infrastructure Finance Authority
 

Byer i Clackamas County
Bosetninger etablert i 1829
Hudson's Bay Company
Handelsstasjoner og andre steder tilknyttet pelshandel i Nord-Amerika
Byer i Oregon